آمریکا ساوونما ناظیرلیگی، قارا دنیز اوزرینده، آمریکانین بیر نیظامی کشف گؤزتلمه ائتمه اوچاغینا، بیر روس ساواش اوچاغی طرفین‌دن تدبیره ائتدیگینی بیلدیردی.
آمریکا ساوونما ناظیرلیگی سؤزچوسو کاپیتان جف دیویس، آنادولو آژانس (AA) موخبیری‌نین سوالینا، روسیایا عایید Su-27 تیپ‌لی راکتیوی قارا دنیز اوزرینده اولوسلار آراسی هاوا ساحه‌سینده آمریکان دونانماسینا باغلی P-8A پوسئیدون تیپ‌لی نیظامی اوچاغا بو گون "یاخین مسافه‌ده و اعتبارسیز شکیلده" اؤنلمه ائتدیگینی ایفاده ائتدی.
آمریکا اوچاغی‌نین تکرارلانان عملیات‌لار اوچون قارا دنیز اوزرینده اوچدوغونو ایفاده ائدن دیویس، اؤنلمه‌نین 19 دقیقه داوام ائتدیگینی قید ائتدی.
دیویس، آمریکا دونانماسی اوچاق‌لاری و گمی‌لری‌نین روسیایا عایید نیظامی شخصلرله تکرارلانان شکیلده بؤلگه‌ده قارشیلاشدیغینی، بیر چوخ دفعه بون‌لارین "اعتبارلی و پروفسیونل" شکیلده میدانا گلدیگینی ایفاده ائده‌رک، بون‌لاری قید ائتدی:
"آنجاق بونون کیمی اعتبارسیز مانورلار نیگران اولمامیزا یوی آچیر. بو تدبیرلر گرک‌سیز یئره گرگین‌لیگی یوکسلتمه پوتانسیا‌لی داشیییر و سهو قیمتلندیرمه‌لر و یا فاجیعه‌‌‌‌لرله نتیجه‌لنه بیلر."
آمریکا ساوونما ناظیری شتون کارترین اینگیلتره سفری زامانی ژورنالیست‌لره دانیشان بیر ساوونما ناظیرلیگی مسئولو ایسه روس اوچاغی‌نین آمریکا اوچاغینا اوّل 10 متر قدر یاخینلاشدیغینی، بیر آرا بو مسافه‌نین 3 متره قدر دوشدوگونو سؤیله‌دی.
